
Tredje lov om ændring af lov om telemedier[footnoteRef:1]* [1: *	Notificeret i henhold til Europa-Parlamentets og Rådets direktiv (EU) 2015/1535 af 9. september 2015 om en informationsprocedure med hensyn til tekniske forskrifter samt forskrifter for informationssamfundets tjenester (EUT nr. L 241 af 17.9.2015, s. 1).] 

[bookmark: _GoBack]Af 28. september 2017
Den tyske forbundsdag har vedtaget følgende lov:
1. 
Ændring af lov om telemedier
Lov om telemedier af 26. februar 2007 (Tysklands lovtidende, (BGBI. I s. 179, 251), der senest er ændret ved artikel 2 i loven af 1. september 2017 (BGBI. I, s. 3352), ændres som følger:
§ 7 ændres som følger:
Stk. 2, 2. og 3. punktum, ophæves.
Følgende stk. 3 til 4 tilføjes:
"Stk. 3. forpligtelser til at fjerne eller spærre anvendelsen af oplysninger i henhold til den generelle lovgivning på grundlag af påbud fra domstole eller myndigheder, forbliver tjenesteudbyderes ansvarsfrihed i henhold til § 8 til 10 uændret. Kommunikationshemmeligheden i henhold til § 88 i telekommunikationsloven skal følges.
Stk. 4 Hvis en bruger har anvendt en telemedietjeneste til at krænke andres immaterialrettigheder, og hvis indehaveren af disse rettigheder ikke har anden mulighed for at afhjælpe krænkelsen, kan indehaveren af rettighederne kræve, at den pågældende tjenesteudbyder i henhold til § 8, stk. 3, spærrer anvendelsen af oplysninger for at forhindre en gentagelse af rettighedskrænkelsen. Denne spærring skal være rimelig og forholdsmæssig. Der eksisterer intet krav om erstatning af forudgående og udenretslige omkostninger for inddrivelse og gennemførelse af kravet i henhold til stk. 1 fra tjenesteudbydere, med undtagelse af tilfældene i § 8, stk. 1, 3. punktum."
§ 8 ændres som følger:
Stk. 1 ændres som følger:
Efter 1. punktum tilføjes følgende punktum:
"Hvis disse tjenesteudbydere ikke er ansvarlige, kan de særligt ikke pålægges erstatningsansvar eller ansvar for fjernelse eller ophør af en brugers rettighedskrænkelse. Det samme gælder for alle omkostninger forbundet med inddrivelse og gennemførelse af disse krav."
I det nye 3. punktum erstattes ordlyden "1. punktum finder" af ordlyden "1. og 2. punktum finder".
Følgende stk. 4 tilføjes:
"Stk. 4	Tjenesteudbydere i henhold til § 8, stk. 3, må af myndigheder ikke forpligtes til
0. før der gives adgang
at registrere og gemme brugeres personlige data (registrering) eller 
at kræve indtastning af en adgangskode eller 
at ophøre med at udbyde tjenesten. 
Dette gælder ikke, hvis tjenesteudbydere udpeger brugerne på frivillig basis, forlanger en adgangskode eller træffer andre frivillige foranstaltninger." 

Evaluering
Forbundsregeringen vil to år efter ikrafttrædelsen evaluere, hvorvidt målsætningen med nærværende lov er opnået og i den forbindelse særligt undersøge, om det nye krav om spærring af anvendelsen af oplysninger i henhold til § 7, stk. 4, i lov om telemedier er et effektivt instrument til varetagelse af rettighedsindehaveres interesser. Forbundsregeringen skal aflægge rapport om resultatet over for forbundsdagen."

Ikrafttrædelse
Nærværende lov træder i kraft dagen efter offentliggørelsen.
